section_heading: Radnja
paragraph_text: S dogovorenim primirjem, Tony se vraća u svoj dom u North Caldwellu te se za njega, njegovu obitelj i ekipu život vraća u normalu. Iznimka je A.J. koji se, nakon što je gledao kako mu eksplodira terenac koji je parkirao na suho lišće, pridružuje vojsci. Tony i Carmela razgovaraju o posljednjem nizu događaja s A.J.-evim terapeutom, a Tony razgovara i o svojem životu i djetinjstvu. Tony i Carmela skrenu sinu pozornost s vojske sredivši mu posao u producentskoj kući Little Carminea i novim automobilom. Meadow i Patrick Parisi planiraju svoje vjenčanje.